ประกาศประกาศเลื่อนกรมตั้งกรมแลตั้งเจ้าพระยา[๑] ศุภมัสดุ พระพุทธศาสนกาล เปนอดีตภาค ๒๔๖๓ พรรษา ปัตยุบันกาลมักกะฏะสังวัจฉร พฤศจิกายนมาศ เอกาทศมสุรทินชีวะวารโดยกาลนิยมพระบาทสมเด็จพระรามาธิบดีศรีสินทรมหาวชิราวุธเอกอรรคมหาบุรุษบรมนราธิราช พินิตประชานารถมหาสมตวงศ์ อติศัยพงศ์วิมลรัตน์วรขัติยราชนิกโรดม จาตุรันตบรมมหาจักรพรรดิราชสังกาศ อุภโตสุชาตสังสุทธเคราะหณีจักรีบรมนารถ จุฬาลงกรณราชวรางกูร บรมมกุฎนเรนทร์สูรสันตติวงษ์วิสิษฐสุสาธิตบุรพาธิการ อดุลยกฤษฎาภินิหารอติเรกบุญฤทธิ์ ธัญลักษณวิจิตรโสภาคยสรรพางค์มหาชโนตตะมางคประณต บาทบงกชยุคล ประสิทธิสรรพศุภผลอุดมบรมสุขุมาลย์ทิพยเทพาวตารไพศาลเกียรติคุณอดุลยพิเศษ สรรพเทเวศรานุรักษ์ บุริมศักดิสมญาเทพทวาราวดีศรีมหาบุรุษสุตสมบัติ เสนางคนิกรรัตน์อัศวโกศล ประพนธปรีชามัทวสมาจารบริบูรณคุณสารสยามาทินครวรุตเมกราชดิลก มหาปริวารนายกอนันต มหันตวรฤทธิเดชสรรพวิเศษศิรินธร บรมชนกาดิศรสมมต ประสิทธิวรยศมโหดมบรมราชสมบัติ นพปฎลเสวตฉัตราดิฉัตร์ ศิริรัตโนปลักษณมหาบรมราชภิเสกาภิสิตสรรพทศทิศวิชิตไชย สกลมไหศวริยมหาสวามินทร์ มเหศวรมหินทรมหารามาธิราชวโรดมบรมนารถชาติอาชาวไศรย์ พุทธาทิไตรรัตนสรณารักษ์ อดุลยศักดิ์อรรคนเรศราธิบดีเมตตากรุณาสีตลหฤไทย อโนปไมยบุญการ สกลไพศาลมหารัษฎาธิเบนทรปรเมนทรธรรมิกมหาราชาธิราช บรมนารถบพิตร พระมงกุฎเกล้าเจ้าอยู่หัวทรงพระราชดำริห์ว่า พระเจ้าพี่ยาเธอกรมหมื่นชุมพรเขตรอุดมศักดิ์ ได้โดยเสด็จไปทรงศึกษาวิชาการ ณ ประเทศยุโรปคราวเดียวกัน ได้ประทับอยู่เล่าเรียนชั้นปฐมศึกษาในสำนักอันเดียวกันเปนผู้คุ้นเคยสนิธร่วมทุกข์ร่วมศุขด้วยใต้ฝ่าลอองธุลีพระบาทมาช้านานยิ่งกว่าพระเจ้าพี่ยาเธอพระเจ้าน้องยาเธอ พระองค์อื่น เมื่อทรงแยกไปศึกษาวิชาการทหารเรือสำเร็จได้กลับเข้ามารับราชการในกระทรวงทหารเรือ ก็ได้ทรงพระอุตสาหะจัดราชการด้วยพระปรีชาสามารถอาจหาญในวิชาการที่ทรงร่ำเรียนมาได้รับพระราชทานยศในตำแหน่งราชการเปนลำดับมา จนได้เปนนายพลเรือตรีเมื่อปีพระพุทธศักราช ๒๔๔๗ มีความดีความชอบปรากฎในประกาศตั้งกรมครั้งก่อนนั้นแล้วต่อมาเมื่อ พ.ศ. ๒๔๔๙ ได้รับราชการในตำแหน่งเจ้ากรมยุทธศึกษาทหารเรือเพิ่มขึ้นอีกได้ทรงวางระเบียบแบบแผนต่าง ๆ ให้ราชการทหารเรือดำเนิรเจริญยิ่งขึ้นโดยลำดับข้อสำคัญที่ควรยกขึ้นกล่าวคือ ได้ทรงพระดำริห์จัดการโรงเรียนนายทหารเรือแลนายช่างกลให้เจริญยิ่งขึ้น ทรงเพาะวิชาการฝ่ายทหารเรือ แลวิชาช่างกลให้นายทหารเรือไทยมีความรู้ความชำนาญสามารถเปนผู้บังคับบัญชาการแลเปนครูได้เปนผลสำเร็จไม่ต้องใช้ชาวต่างประเทศเปนผู้บังคับบัญชา แลเปนครูเหมือนแต่กาลก่อนทั้งได้ทรงทำแผนการทัพเรือ แลทรงจัดการศึกษาทางยุทธศาสตร์ยุทธวิธีกระบวนรบในกองทัพเรือให้เรียบร้อยยิ่งขึ้นเปนอันมากเมื่อปี พ.ศ. ๒๔๖๐ ได้ทรงเลื่อนยศเปนนายพลเรือโทแลในปีนี้เองได้ทรงเลื่อนขึ้นเปนนายพลเรือเอก แลเปนผู้แทนคณะกรรมการราชนาวีสมาคมแห่งกรุงสยามในพระบรมราชูปถัมภ์ออกไปจัดซื้อเรือรบหลวง พระร่วง ณ ประเทศอังกฤษแลทรงพระอุตสาหะนำเรือรบหลวง พระร่วง เข้ามาสู่กรุงเทพมหานครด้วยพระองค์เองได้มาถึงโดยสวัสดิภาพเปนความชอบพิเศษของพระองค์อีกส่วนหนึ่งในบัดนี้ก็ทรงดำรงตำแหน่งเสนาธิการทหารเรืออันเปนตำแหน่งสำคัญ ทรงตั้งพระทัยรับราชการสนองพระเดชพระคุณด้วยพระปรีชาสามารถกอบด้วยพระอุตสาหะพิริยภาพมิได้ย่อหย่อน ทรงมีความซื่อสัตย์สุจริตแลจงรักภักดีต่อใต้ฝ่าลอองธุลีพระบาทสมควรเปนที่ทรงไว้วางพระราชหฤทัยแลสมควรที่จะทรงสถาปนาไว้ในตำแหน่งพระองค์เจ้าต่างกรมผู้ใหญ่พระองค์หนึ่งได้จึงมีพระบรมราชโองการ ดำรัสสั่งให้เลื่อนพระเจ้าพี่ยาเธอกรมหมื่นชุมพรเขตรอุดมศักดิ์ขึ้นเปนกรมหลวงมีพระนามตามจารึกในพระสุพรรณบัฏว่า พระเจ้าพี่ยาเธอ กรมหลวงชุมพรเขตอุดมศักดิ์สิงหนาม ทรงศักดินา ๑๕๐๐๐ ตามพระราชกำหนดอย่างพระองค์เจ้าต่างกรมในพระบรมมหาราชวัง จงทรงเจริญพระชนมายุ พรรณสุขพลปฏิภาณคุณสารสมบัติสรรพสิริสวัสดิ์พิพัฒนมงคล วิบุลยศุภผลสกลเกียรติยศ อิศริยศักดิ์มโหฬารทุกประการเจ้ากรมเปนหลวงชุมพรเขตอุดมศักดิ์ถือศักดินา ๘๐๐ให้ทรงเลื่อน ปลัดกรมเปนขุนรนองนัครานุกิจถือศักดินา ๖๐๐สมุห์บาญชีคงเปนหมื่นกาญจนดิฐผดุงพล ถือศักดินา ๔๐๐ อนึ่งทรงพระราชดำริห์ว่า พระเจ้าน้องยาเธอกรมหมื่นสิงหวิกรมเกรียงไกร ทรงพระปรีชาสามารถในกิจราชการฝ่ายทหารเรือได้ทรงรับราชการตำแหน่งต่าง ๆ ในกระทรวงทหารเรือเปนที่เรียบร้อยเปนอันมากข้อความมีแจ้งอยู่ในประกาศตั้งกรมครั้งก่อนนั้นแล้ว ต่อมาเมื่อปีพุทธศักราช ๒๔๕๘ ได้ทรงพระกรุณาโปรดเกล้าฯ ให้เปนเสนาธิการทหารเรือและคงเปนเจ้ากรมยุทธศึกษาทหารเรือด้วย ครั้นปีพุทธศักราช ๒๔๖๐ ทรงพระกรุณาโปรดเกล้าฯให้เปนจเรทหารเรือ ได้ทรงกระทำราชการในน่าที่ให้ดำเนิรเจริญขึ้นตลอดมาโดยลำดับเมื่อครั้งทรงดำรงตำแหน่งเสนาธิการทหารเรืออยู่นั้น ประจวบสมัยประเทศสยามได้ประกาศสงครามแก่ประเทศเยอรมนีออสเตรีย ฮังการี พระเจ้าน้องยาเธอ กรมหมื่นสิงหวิกรมเกรียงไกรได้เปนผู้ทรงกำหนดระเบียบการเรื่องจับคร่าเรือกลไฟใหญ่น้อยของราชศัตรูมาเปนราชพัทยาการอันนั้นได้เปนผลสำเร็จอย่างดียิ่ง เปนความดีความชอบของพระองค์ปรากฏอยู่แล้วแลทรงตระหนักพระราชหฤทัยโดยแน่ชัดว่าพระเจ้าน้องยาเธอ กรมหมื่นสิงหวิกรมเกรียงไกรมีความจงรักภักดีต่อใต้ฝ่าลอองธุลีพระบาทโดยซื่อสัตย์สุจริตตั้งพระทัยรับราชกิจสนองพระเดชพระคุณด้วยพระพิริยภาพมิได้ย่อหย่อนสมควรเปนที่ไว้วางพระราชหฤทัย และสมควรจะทรงยกย่องไว้ในตำแหน่งพระองค์เจ้าต่างกรมผู้ใหญ่พระองค์หนึ่งได้จึงมีพระบรมราชโองการดำรัสสั่ง ให้เลื่อนพระเจ้าน้องยาเธอกรมหมื่นสิงหวิกรมเกรียงไกร ขึ้นเปนกรมขุน มีพระนามตามจารึกในพระสุพรรณบัฏว่าพระเจ้าน้องยาเธอ กรมขุนสิงหวิกรมเกรียงไกร อัชนาม ทรงศักดินา ๑๕๐๐๐ตามพระราชกำหนดอย่างพระองค์เจ้าต่างกรมในพระบรมมหาราชวัง จงทรงเจริญพระชนมายุพรรณสุขพลปฏิภาณคุณสารสมบัติ สรรพศิริสวัสดิ์พิพัฒนามงคลวิบุลยศุภผลสกลเกียรติยศมโหฬารทุกประการเจ้ากรมเปนขุนสิงหวิกรมเกรียงไกร ถือศักดินา ๖๐๐ให้ทรงเลื่อน ปลัดกรมคงเปนหมื่นพรหมไผทพัฒนกรถือศักดินา ๕๐๐สมุห์บาญชีคงเปนหมื่นอินทรนครคณานุบาลถือศักดินา ๓๐๐ อนึ่งทรงพระราชดำริห์ว่า พระเจ้าวรวงศ์เธอพระองค์เจ้าออศคาร์นุทิศ เปนพระโอรสของสมเด็จพระเจ้าบรมวงศ์เธอเจ้าฟ้าจาตุรนตรัศมี กรมพระจักรพรรดิพงศ์ มีน้ำพระทัยมั่นคงประกอบด้วยความอุสาหะเปนอันมาก เดิมได้เข้าเปนนักเรียนนายร้อยทรงศึกษาวิชาจนสอบไล่ได้ชั้น๖ แล้วได้เข้ารับราชการในกรมทหารบกราบที่ ๑ มหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว ตั้งแต่ครั้งรัชกาลที่ ๕ ได้โดยเสด็จพระราชดำเนิรพระบาทสมเด็จพระพุทธเจ้าหลวงแลสมเด็จพระศรีพัชรินทรา บรมราชินีนาถ พระบรมราชชนนีพันปีหลวง ประพาศหัวเมืองต่างๆ ในหน้าที่ราชองครักษ์เปนหลายคราว ด้วยความอุสาหะต่อหน้าที่ราชการจึงได้รับพระราชทานยศเลื่อนขึ้นโดยลำดับตั้งแต่เปนนายร้อยตรีจนเปนนายร้อยเอก ได้เคยรับราชการทหารตำแหน่งต่าง ๆ มีตำแหน่งนายทหารประจำพแนกที่๒ กรมเสนาธิการทหารบกเปนต้น และเปนราชองครักษ์ประจำด้วยในส่วนพระองค์พระบาทสมเด็จพระเจ้าอยู่หัว พระเจ้าวรวงศ์เธอ พระองค์เจ้าออศคาร์นุทิศก็ได้เปนผู้ที่ทรงคุ้นเคยสนิทสนมมาช้านาน เมื่อพระพุทธศักราช ๒๔๔๗ ครั้งยังทรงดำรงพระราชอิศริยยศเปนสมเด็จพระยุพราชทรงพระผนวชประทับอยู่ ณ วัดบวรนิเวศวิหาร พระเจ้าวรวงศ์เธอพระองค์เจ้าออศคาร์นุทิศ ก็ได้โดยเสด็จทรงผนวชร่วมพระราชสำนักด้วยครั้นเมื่อเสด็จเถลิงถวัยราชสมบัติแล้ว ก็คงรับราชการอยู่ในกรมทหารบกได้รับพระราชทานยศเลื่อนขึ้นเปนนายพันตรีและเปนราชองครักษ์ประจำแล้วเปนราชองครักษ์พิเศษสืบมา ได้โดยเสด็จพระราชดำเนิร ณที่ต่าง ๆ ในหน้าที่ราชองครักษ์หลายคราว มีพระอัธยาศัยซื่อตรงจงรักภักดีต่อใต้ฝ่าลอองธุลีพระบาทเปนอันมากถึงแม้พระเจ้าวรวงศ์เธอ พระองค์เจ้าออศคาร์นุทิศจะมิได้เปนพระโอรสองค์ใหญ่ของสมเด็จพระเจ้าบรมวงศ์เธอ เจ้าฟ้าจาตุรนตรัศมี กรมพระจักรพรรดิพงศ์ก็เปนผู้ที่สมควรจะได้รับพระมหากรุณายกย่องขึ้นไว้ให้เปนพระองค์เจ้าต่างกรมเปนที่เชิดชูพระเกียรติยศ สมเด็จพระเจ้าบรมวงศ์เธอ เจ้าฟ้าจาตุรนตรัศมีกรมพระจักรพรรดิพงศ์พระองค์หนึ่งได้จึงมีพระบรมราชโองการดำรัสสั่งให้สถาปนา พระเจ้าวรวงศ์เธอพระองค์เจ้าออศคาร์นุทิศ ขึ้นเปนพระองค์เจ้าต่างกรมมีพระนามตามจารึกในพระสุพรรณบัฏว่า พระเจ้าวรวงศ์เธอ กรมหมื่นอนุวัตน์จาตุรนต์ ครุฑนาม ทรงศักดินา ๑๑๐๐๐ ตามพระราชกำหนดอย่างพระเจ้าวรวงศ์เธอพระองค์เจ้าต่างกรม ให้ทรงเจริญพระชนมายุ พรรณสุขพลปฏิภาณ คุณสารสมบัติสรรพศิริสวัสดิ์พิพัฒนมงคลวิบุลยศุภผลมโหฬารทุกประการเจ้ากรมเปนหมื่นอนุวัตน์จาตุรนต์ถือศักดินา ๕๐๐ให้ทรงตั้ง ปลัดกรมเปนหมื่นวิมลกิจจารักษ์ถือศักดินา ๓๐๐สมุห์บาญชีเปนหมื่นพิทักษ์พลราช ถือศักดินา๒๐๐ให้ผู้ซึ่งได้เลื่อนแลรับตำแหน่งบรรดาศักดิ์ทั้ง ๙ นี้ทำราชการในหลวงแลในกรมตามอย่างธรรมเนียมเจ้ากรม ปลัดกรมสมุห์บาญชีในพระองค์เจ้าต่างกรมทั้งปวงสืบไป ขอให้มีสุขสวัสดิ์เจริญ เทอญฯ อนึ่งทรงพระราชดำริห์ว่า พระยาราชวัลภานุสิษฐ์ได้ถวายตัวเปนมหาดเล็ก ในพระบาทสมเด็จพระรามาธิบดีศรีสินทรมหาจุฬาลงกรณ์พระจุลจอมเกล้าเจ้าอยู่หัว เปนมหาดเล็กวิเศษรับราชการสนองพระเดชพระคุณอยู่ในเวรฤทธิ์ครั้นเมื่อพระพุทธศักราช ๒๔๑๓ ทรงพระกรุณาโปรดเกล้าฯให้ตั้งกรมทหารมหาดเล็กราชวัลลภรักษาพระองค์ขึ้น จึงโปรดเกล้าฯให้พระยาราชวัลภานุสิษฐ์ ไปรับราชการเปนพลทหารมหาดเล็กรักษาพระองค์พระยาราชวัลภานุสิษฐ์ก็ได้ตั้งใจรับราชการด้วยความอุตสาหะมิได้มีความย่อหย่อน ได้รับพระราชทานบำเหน็จความชอบเลื่อนตำแหน่งยศแลบรรดาศักดิ์ขึ้นโดยลำดับคือ เมื่อปี พ.ศ. ๒๔๒๐ ได้รับพระราชทานยศเปนนายร้อยโท เมื่อปี พ.ศ. ๒๔๒๗ได้รับพระราชทานบรรดาศักดิ์เปนหลวงศิลปสารสราวุธ แลเมื่อปี พ.ศ. ๒๔๒๘ ได้รับพระราชทานยศเปนนายร้อยเอกแลมีบรรดาศักดิ์เปนที่จมื่นวิชิตชัยศักดาวุธ บังคับการในกองร้อยที่ ๕ กรมทหารมหาดเล็กรักษาพระองค์ในสมัยนั้นเมื่อสมเด็จพระเจ้าบรมวงศ์เธอ เจ้าฟ้าภาณุรักษีสว่างวงศ์ กรมพระยาภาณุพันธุวงศ์วรเดชซึ่งทรงดำรงตำแหน่งเปนผู้บังคับการกรมทหารมหาดเล็กเสด็จไม่อยู่ได้โปรดให้เปนผู้ช่วยบังคับบัญชาการทั่วไปในกรมทหารมหาดเล็กแทนพระองค์อยู่เนือง ๆแลเมื่อพระบาทสมเด็จพระพุทธเจ้าหลวงเสด็จประพาสหัวเมืองต่าง ๆก็ได้เปนผู้บังคับบัญชากองทหารม้าแลทหารราบมหาดเล็กรักษาพระองค์ ล่วงหน้าไปคอยรับเสด็จตลอดทั่วทุกกองเปนการพิเศษแลเมื่อปี พ.ศ. ๒๔๓๐ ได้รับพระราชทานยศเลื่อนขึ้นเปนนายพันตรีผู้ช่วยผู้บังคับการกรมทหารมหาดเล็ก แลเมื่อปี พ.ศ. ๒๔๓๒ พวกจีนอั้งยี่กระทำการบังอาจซ่องสุมควบคุมกันเปนหมู่เปนพวกก่อการวิวาทฟันแทงยิงกันเปนการใหญ่ ที่ตำบลบางขวางจังหวัดพระนครการระงับวิวาทถึงต้องใช้กำลังทหาร พระยาราชวัลภานุสิษฐ์ได้เปนหัวหน้านายทหารคุมกองทหารมหาดเล็กไประงับปราบปรามพวกจีนอั้งยี่จนเหตุการณ์นั้นสงบเปนที่เรียบร้อยโดยตลอดครั้นเมื่อปีพ.ศ. ๒๔๓๕ ก็ได้เลื่อนบรรดาศักดิ์ขึ้นเปนพระราชวัลภานุสิษฐ์ แลเปนผู้บังคับการกรมทหารมหาดเล็กรักษาพระองค์ ทั้งทรงพระกรุณาโปรดเกล้าฯให้เปนราชองครักษ์ประจำการด้วยอาศัยเหตุที่พระยาราชวัลภานุสิษฐ์ได้รับราชการสนองพระเดชพระคุณใกล้ชิดในพระบาทสมเด็จพระพุทธเจ้าหลวงมา จึงทรงหยั่งทราบในความสวามิภักดิ์ซื่อสัตย์สุจริตของพระยาราชวัลภานุสิษฐ์โดยแน่ชัดเปนที่ทรงไว้วางพระราชหฤทัยเปนอย่างยิ่ง ในปีพระพุทธศักราช ๒๔๓๗ นั้นจึงได้ทรงพระกรุณาโปรดเกล้าฯ ให้เลื่อนบรรดาศักดิ์ขึ้นเปนพระยาราชวัลภานุสิษฐ์แลพระราชทานสัญญาบัตรยศเปนนายพันโท ให้ออกไปเปนราชองครักษ์ประจำรักษาพระองค์พระบาทสมเด็จพระเจ้าอยู่หัวเมื่อครั้งยังทรงดำรงพระราชอิศริยยศเปนสมเด็จพระยุพราช ซึ่งทรงศึกษาวิทยาการอยู่ ณประเทศอังกฤษ พระยาราชวัลภานุสิษฐ์ได้อยู่ประจำรับราชการสนองพระเดชพระคุณใกล้ชิดพระยุคลบาทเปนเวลาช้านานนับว่าเปนพระอภิบาลผู้สนิธตลอดเวลาที่ประทับอยู่ ณ ประเทศยุโรปแลเมื่อเสด็จคืนสู่กรุงเทพมหานครแล้ว ก็ยังคงรับราชการสนองพระเดชพระคุณประจำอยู่ในพระราชสำนักเปนตำแหน่งเจ้ากรมวังตลอดเวลาที่ทรงดำรงพระราชอิศริยยศเปนสมเด็จพระยุพราชแลได้รับพระราชทานเลื่อนยศต่อมาโดยลำดับเปนนายพันเอก ตลอดจนถึงนายพลตรีครั้นเมื่อเสด็จเถลิงถวัลยราชสมบัติแล้วก็ยังได้รับราชการในตำแหน่งราชองครักษ์ แลภายหลังทรงพระกรุณาโปรดเกล้าฯพระราชทานยศให้เปนพระตำรวจโทแล้วเลื่อนขึ้นเปนพระตำรวจเอกตำแหน่งสมุหพระตำรวจหลวงรักษาพระองค์แลเปนราชองครักษ์พิเศษรับราชการสนองพระเดชพระคุณมาจนบัดนี้มีน่าที่ประจำใกล้ชิดฝ่าลอองธุลีพระบาทอยู่เปนนิตย์ ทั้งในเวลาประทับอยู่ในพระมหานครแลโดยเสด็จพระราชดำเนิร ณ ที่ต่าง ๆ มิได้ขาดมีความอุตสาหะพิริยภาพโดยสม่ำเสมอมิได้ย่อหย่อนเปนที่ทรงตระหนักแน่พระราชหฤทัยในความซื่อสัตย์สุจริตและจงรักภักดีต่อใต้ฝ่าลอองธุลีพระบาทโดยมั่นคง จึงเปนผู้ที่สมควรจะทรงยกย่องพระราชทานถานันดรศักดิ์อันสูงได้จึงมีพระบรมราชโองการดำรัสสั่งให้สถาปนาพระยาราชวัลภานุสิษฐ์ ขึ้นเปนเจ้าพระยามีสมญาจารึกในหิรัญบัฏว่า เจ้าพระยาราชศุภมิตร์ วัลลภานุศิษฏ์สุรเสนี เทพวัชรีศรีสวามิภักดิ์พิเศษวิเทศจิรวาสีอัคระวราภิบาล สุจริตไพศาลสุนทรพจน์ อดุลยยศราชองครักษ์ อัคระรัตนไตรสรณธาดาเมตตาชวาธยาศัย อภัยพิริยบรากรมพาหุ คชนาม ถือศักดินา ๑๐๐๐๐ จงเจริญทฤฆชนมายุพรรณสุขศิริสวัสดิ์พิพัฒนมงคล ธนสารสมบัติ บริวารสมบูรณทุกประการ เทอญฯสุกัญญา/ผู้จัดทำ๑๙ ตุลาคม ๒๕๕๒นฤดล/ตรวจ๒๒ ธันวาคม ๒๕๕๓[๑] ราชกิจจานุเบกษาเล่ม ๓๗/-/หน้า ๒๘๙/๑๑ พฤศจิกายน ๒๔๖๓